**Feljegyzés Kisbér Városi Polgárőr Egyesület megszüntetéséről**

Kisbér Városi Polgárőr Egyesület korábbi tisztségviselőinek a megbízásuk megszűnésének időpontja 2023.10.13. napja volt. A Ptk. 3:79. § *[A vezető tisztségviselői megbízatás]* (2) bekezdése alapján az öt évnél hosszabb időre szóló vezető tisztségviselői megbízás az öt évet meghaladó részében semmis.

Szerettünk volna a 2024.01.12. napján összehívott alakuló ülésen megújítani az egyesületet olyan tagokkal, akik az alapszabályban vállat feladataikat és kötelezettségeiket ellátják, és az alapszabályban foglaltakat magukra nézve kötelező érvényűként elfogadják. Polgár Piroska volt gazdasági vezető sérelmét fejezeti ki a Komárom-Esztergom Vármegyei Polgárőr Szövetség felé, mert nem kapott az alakuló ülésre meghívást. Polgár Piroska 5 évre vonatkozó megbízatása akkor már lejárt. Nem szerettük volna a korábbi vezetőséggel az egyesületet működtetni, melynek ok, hogy Polgár Piroska, mint volt gazdasági vezető az 5 éves ciklusa alatt a gazdasági vezető feladatát, melyről tisztségelfogadó nyilatkozat rendelkezik, nem látta el, egy alakalommal nem készített pénzügyi beszámolót, illetve a pénzmozgásokat sem rögzítette, megsértve ezzel számos rá vonatkozó jogszabályt és az Országos Polgárőr Szövetség, illetve Kisbér Városi Polgárőr Egyesület alapszabályát. Kisbéren jogtiszta és a jogszerűen működő egyesületet szerettünk volna megalapítani.

Mindezeket a tényeket a Komárom-Esztergom Vármegyei Polgárőr Szövetség figyelmen kívül hagyta és az Országos Polgárőr Szövetség Felügyelő Bizottsága eljárást indított a Kisbér Városi Polgárőr Egyesülettel szemben. A 2024.01.12. napján összehívott alakuló ülésen hozott döntésre azt a megállapítást adta, hogy nem volt jogszerű, nincs joghatása, tehát azt semmisnek nyilvánította. Ezzel kapcsolatban számos levelet írtunk, de egyikre sem kaptunk választ.

A hivatkozott 2024. május 2. napján lévő közgyűlésen, melyet Országos Polgárőr Szövetség a Komárom-Esztergom Vármegyei Polgárőr Szövetséggel közösen hívott össze, olyan személyek vettek részt, akik nagy számban nem is voltak akkor már polgárőrök. A tagnyilvántartásuk rossz és valótlan. Erről ismét tájékoztatva lett írásban az Országos Polgárőr Szövetség, illetve a vizsgálatot vezető Sárközi Ferenc, mely szerint a nyilvántartásuk nem pontos a tagok vonatkozásában valótlan adatokkal rendelkeznek, melyet szintén figyelmen kívül hagytak.

Ezen a közgyűlés elején Róth István az elnöki tisztségéről lemondott, melyről az Országos Polgárőr Szövetség által kiállított jegyzőkönyv rendelkezik. A közgyűlésan a meghívott vendégek, akik közül sokan nem voltak akkor már polgárőrök akként nyilatkoztak, hogy az egyesületet szeretnék megszüntetni. Ezt követően az Országos Polgárőr Szövetség nem jelölt ki végelszámolót.

Országos Polgárőr Szövetség Belső Ellenőre által az OPSZ/470/2023 iktatószámon kiadott emlékeztetőjében rögzítésre került, hogy Róth István lemondása elfogadásra került 2024. május 2. nappal.

Miután az Országos Polgárőr Szövetség rájött arra, hogy nem jelölt ki a közgyűlésen végelszámolót, Szilák Mihály az Országos Polgárőr Szövetség Felügyelő Bizottságának tagja tájékoztatta dr. Túros András Országos Polgárőr Szövetség elnökét a 2024.09.25. napján 18:08 perckor küldött levelében az alábbiakról:

* a levél 1.) pontja: *„Az viszont kiderült, hogy Róth István nem tagja a Kisbéri egyesületnek, és az alapszabályuk alapján Róth István nem lehetett volna tisztségviselőnek megválasztani. Az alapszabályuk előírja, hogy csak az egyesület tagjai választható tisztségviselőnek.”*

Megjegyzés: 2018. éven amikor Róth István meg lett választva vezetőnek jelen volt Kun Csaba Komárom-Esztergom Vármegyei Polgárszövetség elnöke is.

* a levél 5.) pontja: *„Tekintettel arra, hogy a törvényszéken változásbejelentési kérelmet nem nyújtottak be, akár a tagok kezdeményezésére, új közgyűlést is tarthatnak, és visszavonhatják a május 2-i határozatot, és új elnökséget választhatnak. Ebben az esetben a változásbejelentéssel a régi egyesület tovább dolgozhat, a közgyűlést követően.”*

Időközben, miután az Országos Polgárőr Szövetség tájékoztatója alapján szerettük volna ismét megújítani az egyesületet, sőt ezen az ülésen az Országos Polgárőr Szövetség által volt delegált megfigyelő is, aki mindent rendben talált, az országos szövetség mindeközben az ügyészségre beadott egy megszűntetési kérelmet azzal az indokkal, hogy az egyesület létszáma 10 fő alá esett, ami nem igaz mert nem is működhettünk annak ellenére, hogy Tatabányai Törvényszék a változás bejelentésünket befogadta, valamit a létszámunk 10 fő felett volt.

Azzal a valótlan tényállítással kapcsolatban, hogy az egyesület a 2011. évi CLXXXI. törvény (Cnytv.) 68/B. § (1) bekezdésének d.) pontja alapján, a tagjainak száma hat hónapon keresztül a Ptk.-ban meghatározott legkisebb létszám alá csökkent, igazolásként szolgál Kun Csaba Komárom-Esztergom Vármegyei Polgárőr Szövetség elnökének levele, amelyben az egyesület újra alapításával kapcsolatban a megyei elnök úr kérte az egyesület, hogy a megismételt közgyűlésén 42 fő vegyen részt, mert ennyi a nyilvántartásuk szerinti taglétszám.

Próbáltunk együttműködni az eljárást folytató szervvel, számos levelet megírtunk, egyikre sem kaptunk választ, illetve megkértük őket, hogy ne a személyes sértettségeik alapján hozzanak döntést és az általuk folytatott eljárással legalább a saját szabályzataikat ne sértésék meg, de a jogszerűség, tisztességes eljárás figyelmen kívül hagyásával lefolytatott „vizsgálatuk” kapcsán az egyesület jelenleg kényszervégelszámolás alatt áll, úgy hogy a jogutód nélküli megszűntetési eljárás valótlan tényeken alapszik.

Kisbér, 2025.05.09

László Gábor s.k.